Ինչևէ, չշեղվենք գլխավոր թեմայից և պատկերացնենք, թե ինչ գեղեցիկ կստացվեր իրազեկումը` ծառահատումից առաջ. «Բարև ձեզ: Մենք Երևանի քաղաքապետարանից ենք և ուզում ենք տեղեկացնել, որ վաղը այսինչ վայրի ծառերը հատելու ենք, խնդրում ենք` չանհանգստանալ, քանի որ ծառերը ծերացել էին, դե, ժամանակն էր»: Պատկերացնո՞ւմ եք` ինչքան գեղեցիկ կլիներ նաև իրազեկումը` ո՞ւմ են բնակարան հատկացնում և ինչո՞ւ հենց նրան, ինչպե՞ս են աղբահանությունը կազմակերպում, ձմռանն ինչպե՞ս են «մաքրում» փողոցները, տոնական համերգների գումարները որտեղի՞ց են գալիս և ո՞ւր են հոսում, Երևան քաղաքի` պատմամշակութային շենքերն ինչո՞ւ են քանդում և փոխարենը իբրև թե եվրոպական ոճի կառույցներ վեր խոյացնում, ինչպե՞ս են ընտրում` ո՞վ է քաղաքի պատվավոր քաղաքացի, ում` այստեղ լինելը պատիվ չէ…